Správa zo zahraničnej pracovnej cesty 
1.  Účastník ZPC:
Bc. PhDr. Marek Hajduk, PhD., GR sekcie vedy a techniky, Mgr. Jana Krchňavá, sekcia vedy a techniky, MŠVVaŠ SR, Stromová 1, 813 30 Bratislava

2.  Zahraničná pracovná cesta:
Švajčiarsko, CERN, 12.12. – 14.12.2016, Finančný výbor, CERN, cestovné, pobytové náklady, iné výdavky hradí MŠVVaŠ SR

3.  Rámcový program pobytu:
začiatok - 12.12.2016, ukončenie 14.12.2016, Finančný výbor CERN, pracovné rokovanie so zástupcami SR v CERN

4.  Stručný priebeh rokovaní, resp.  študijného pobytu:
12.12.2016, príchod v podvečerných hodinách
13.12.2016, pracovné rokovania so zástupcami SR v CERN
14.12.2016, rokovanie FV, odchod v popoludňajších hodinách

•	Zo strany MŠVVaŠ SR, sekcie vedy a techniky bola so zástupcami SR v CERNE prerokovaná vzájomná spolupráca smerujúca k účasti slovenských učiteľov a študentov na stážových pobytoch v CERN.

•	Členský príspevok SR do CERN za rok 2016 bol uhradený v súlade s ročným plánom financovania aktivít CERN.

•	Bola poskytnutá informácia o vývoji platenia členských príspevkov na rok 2016 a perspektívy platenia nedoplatkov. Súčasne bolo konštatované, že je vysoká zodpovednosť členských štátov pri platení príspevkov. Okrem Srbska a Portugalska boli zaplatené všetky príspevky.

•	Bola poskytnutá informácia o vývoji variačného indexu pre rok 2017. Pre valorizáciu platov je index 0% a pre valorizáciu nákladov za materiál dokonca - 4,93%. V súlade s rozhodnutím Rady, Finančný výbor vzal na vedomie, že príspevky členských štátov sa nebudú valorizovať.

•	Kumulatívny deficit má klesajúcu tendenciu. Malé prebytky z roku 2016 sa použijú na zníženie deficitu.

•	Director for Accelerators and Technology, Dr Bordry, informoval Finančný výbor o výsledkoch konferencie Hi Lumi LHC, ktorá bola v októbri. Hlavný dôraz kládol na ekonomický rozbor nákladov pre výstavku a jeho rozloženie na jednotlivé roky. Náklady budú rásť až do roku 2022, čo súvisí s dodávkami pre výstavbu. To je podnet pre aktívnejšiu účasť slovenských firiem v súťaži o tendre v Cerne.

•	Dr Steinacher zdôvodnil jednorazový nábor 80 nových pracovníkov Cernu pre zabezpečenie implementácie vedeckého programu. Podpora programu je aj zo strany Staff Association, ako aj zo strany delegátov FV s podmienkou, že nedôjde k navýšeniu členských príspevkov ani deficitu Cernu.

•	Dr. Roth, predseda penzijného fondu informoval FV o udelení prestížneho ocenenia ceny CIO IIM za investičné úspechy.

•	Generálny riaditeľ dôchodkového fondu, pán Eyton-Jone  informoval o stave investícií Fondu v roku 2016. Upozornil na rastúce rizika pri investovaní.

•	Finančný výbor vzal na vedomie správu riaditeľa pre urýchľovač a technológie Dr. Bordryho a riaditeľa pre výskum Prof. Elsena  o  stave LHC.

•	Finančný výbor prerokoval a schválil výsledky 26 kontraktov. Zo Slovenska nebolo žiadne zastúpenie. 

5.  Odporúčané závery:
•	Prerokovať so zástupcami sekcie regionálneho školstva možnosti vyslania slovenských učiteľov a študentov na stážové pobyty do CERN;

•	Pripraviť na podpis menovací dekrét pre zástupcu SR v CERN za účelom plnenia podporných úloh pre potreby sekcie vedy a techniky v CERN;

•	Uhradiť I. tranžu členského príspevku na rok 2017 v termíne do 15.2.2017;

•	Zvýšiť úspešnosť slovenských subjektov v rámci dodávok SR do CERN;

6.   Prehľad prinesenej dokumentácie a miesto jej uloženia
    Oficiálne rokovacie materiály sú uložené na sekcii vedy a techniky MŠVVaŠ SR.

7.   Osobitne vyhodnotený očakávaný prínos ZPC
    SR ako členský štát EÚ sa priamo zúčastňuje rokovania a diskusie v rámci Finančného výboru CERN a týmto má možnosť ovplyvňovať otázky týkajúce sa oblasti medzinárodnej vedecko-technickej spolupráce. Prostredníctvom účasti zástupcu rezortu je možné koordinovať a prezentovať priority Slovenskej republiky, ktoré môžu viesť k spoločným iniciatívam a koordinácii činností a postojov.
8.    Spôsob zverejnenia výsledkov ZPC, prenos získaných informácií
Sekcia vedy a techniky.
Súhlasím so zverejnením správy na internete  áno
Správu vypracovala: Mgr. Jana Krchňavá, štátny radca SVT
Dátum: 20.12.2016 
Správu schválili:  Bc. PhDr. Marek Hajduk, PhD., GRS VT
                               Mgr. Oľga Nachtmannová, PhD., ŠTAT2